„PRILOGA XIII

STANDARDI POROČANJA ZA ELEKTRONSKO IZMENJAVO STATISTIČNIH PODATKOV

STATISTIKA POSTAVK BILANC STANJA ECB

IDENTIFIKATOR DRUŽINE KLJUČEV: ECB_BSI1

Statistika bilanc stanja MFI za potrebe izdelave konsolidirane bilance stanja

1. Družina ključev ECB_BSI1 in ustrezni šifranti

Družina ključev za postavke bilanc stanja (BSI) se nanaša na harmonizirane statistične podatke bilanc stanja euroobmočja, ki jih poroča sektor monetarnih finančnih institucij (MFI) Evropski centralni banki (ECB). Podatke posameznih MFI (razen nacionalnih centralnih bank (NCB)) o BSI zbira in agregira na nacionalni ravni NCB. NCB in ECB tudi izračunavajo lastne statistike BSI. NCB poročajo ECB statistične podatke BSI NCB/ECB in podatke drugih MFI (v nadaljevanju: ‚DMFI’) ločeno po bruto načelu, ECB pa nato najprej izdela agregatne bilance stanja sektorja MFI po posameznih državah in nato konsolidirano bilanco stanja sektorja MFI v euroobmočju (1) ter ustrezne denarne agregate euroobmočja (2).

ECB uporablja konsolidirane mesečne podatke o bilanci stanja sektorja MFI pri pripravi denarnih agregatov euroobmočja in njihovih protipostavk. Nadaljnje razčlenitve ključnih BSI se poročajo četrtletno kot dodatna informacija v pomoč pri denarni analizi.

Dimenzije in atributi, ki so določeni za družino ključev BSI, so podrobno opisani v nadaljevanju.

Za potrebe statistike BSI, je določenih 11 dimenzij, ki so nujno potrebne za opredelitev časovne vrste (3):

TABELA 1

Družina ključev BSI (ECB_BSI1): Dimenzije podatkovnih vrst

Položaj v ključu: Koncept (okrajšava) Ime koncepta Format vrednosti Šifrant (okrajšava) Ime šifranta Dimenzije 1 FREQ Frekvenca AN1 CL_FREQ Šifrant za frekvence (BIS, ECB) 2 REF_AREA Referenčno območje AN2 CL_AREA_EE Šifrant za območja (Eurostat BoP, ECB) 3 ADJUSTMENT Kazalec popravka AN1 CL_ADJUSTMENT Šifrant kazalcev popravka (BIS, ECB) 4 BS_REP_SECTOR Razčlenitev bilance stanja glede na referenčni sektor AN1 CL_BS_REP_SECTOR Šifrant razčlenitve bilance stanja glede na referenčni sektor (ECB) 5 BS_ITEM Postavka bilance stanja AN3 CL_BS_ITEM Šifrant postavk bilanc stanja (ECB) 6 MATURITY_ORIG Prvotna zapadlost AN1 CL_MATURITY_ORIG Šifrant prvotne zapadlosti (ECB) 7 DATA_TYPE Vrsta podatka AN1 CL_DATA_TYPE Denarna in bančna vrsta podatkov, tokov in pozicij (ECB, BIS) 8 COUNT_AREA Območje nasprotne stranke AN2 CL_AREA_EE Šifrant za območja (Eurostat BoP, ECB) 9 BS_COUNT_SECTOR Sektor nasprotne stranke bilance stanja AN4 CL_BS_COUNT_SECTOR Šifrant sektorja nasprotne stranke bilance stanja (ECB, BIS) 10 CURRENCY_TRANS Valuta transakcije AN3 CL_CURRENCY Šifrant za valute (ECB, BIS, Eurostat BoP) 11 BS_SUFFIX Pripona bilance stanja AN..3 CL_BS_SUFFIX Šifrant za denominacijo podatkov ali posebnega preračuna (ECB)

Te dimenzije predstavljajo statistične koncepte, ki svoje vrednosti črpajo iz šifrantov. V nekaterih redkih primerih opis kodnih vrednosti v šifrantih ne ustreza natančno dogovorjenemu besedilu Uredbe ECB/2001/13. Temu je primer, ko je šifrant, ali podmnožica njegovih vrednosti, mednarodno dogovorjen šifrant, ki že obstaja (npr. rezidenčnost nasprotne stranke).

Ista družina ključev omogoča predstavitev dodatnih nizov podatkov, ki so potrebni za pripravo denarnih agregatov euroobmočja: imetja in (bližnji substituti) depozitnih obveznosti centralne države, ki so predstavljeni v Prilogi VII.

2. Dimenzije

V nadaljevanju je podan opis dimenzij družine ključev BSI, ki so navedeni v enakem zaporedju kot v ključih podatkovnih vrst. Podane so tudi informacije o dolžini (format vrednosti, ki kaže število porabljenih znakov) za vsako dimenzijo ter referenčni šifrant (ki je označen z velikimi črkami kot CL_****). Na primer, v skladu s tabelo 1 črpa dimenzija REF_AREA (referenčno območje) svoje vrednosti iz šifranta CL_AREA_EE.

2.1 Dimenzija št. 1: Frekvenca (FREQ; dolžina: en znak)

Dimenzija označuje frekvenco poročanja za poročani podatek. Uporabljen šifrant pri tem je CL_FREQ. Kodne vrednosti, ki se uporabljajo pri družini ključev BSI, so ‚M’ za mesečne podatke in ‚Q’ za četrtletne podatke in predstavljajo podmnožico vseh vrednosti, vsebovanih na navedenem šifrantu.

2.2 Dimenzija št. 2: Referenčno območje (REF_AREA; dolžina: dva znaka)

Dimenzija predstavlja rezidenčno državo institucij, ki so obvezniki za poročanje (MFI). Uporabljen šifrant je CL_AREA_EE, ki vsebuje standarden šifrant držav ISO in nekatere dodatne kodne vrednosti, ki so opisane v razdelku 2.8 (dimenzija št. 8: Območje nasprotne stranke). Za opredelitev referenčnega območja v družini ključev BSI se uporablja le podmnožica vrednosti iz šifranta.

2.3 Dimenzija št. 3: Kazalec popravka (ADJUSTMENT; dolžina: en znak)

Dimenzija kaže, ali je bila uporabljena sezonska prilagoditev in/ali prilagoditev na število delovnih dni. Ustrezen šifrant je CL_ADJUSTMENT. Kodni vrednosti, ki se trenutno uporabljata v družini ključev BSI, sta ‚N’, če ni bila uporabljena niti sezonska prilagoditev niti prilagoditev na število delovnih dni, in ‚Y’, če je podatek sezonsko prilagojen ali prilagojen na število delovnih dni.

2.4 Dimenzija št. 4: Razčlenitev bilance stanja glede na referenčni sektor (BS_REP_SECTOR; dolžina: en znak)

Dimenzija označuje sektor obveznikov za poročanje in je povezana s šifrantom CL_BS_REP_SECTOR. V tem šifrantu so MFI razdeljene na NCB/ECB (‚N’) in DMFI (kreditne institucije, skladi denarnega trga in druge institucije) (‚A’) glede ločenih bilanc stanja, ki jih ECB konsolidira.

Glede na zahtevane podatke o depozitnih obveznostih in imetjih centralne države se za centralno državo uporablja kodna vrednost ‚G’.

Za potrebe izračunavanja in objavljanja podatkov o denarnih agregatih euroobmočja s strani ECB so v ta šifrant vključene tudi druge kodne vrednosti.

2.5 Dimenzija št. 5: Postavka bilance stanja (BS_ITEM; dolžina: trije znaki)

Dimenzija predstavlja BSI za bilanco stanja MFI, kot jo opredeljuje Uredba ECB/2001/13, in črpa svoje vrednosti iz šifranta CL_BS_ITEM. Ta dimenzija je osrednja dimenzija družine ključev BSI. Kodne vrednosti za aktivne in pasivne postavke so označene s predpono ‚A’ in ‚L’, tudi v tem primeru pa so vse organizirane in kodirane tako, da, kjer je to le mogoče, sledijo hierarhičnemu razmerju med postavkami. Dodatne BSI, ki so specifične za NCB (in ECB), so označene s črko ‚C’, ki sledi predponi ‚A’ za aktivne in ‚L’ za pasivne postavke.

2.6 Dimenzija št. 6: Prvotna zapadlost (MATURITY_ORIG; dolžina: en znak)

Ta dimenzija predstavlja prvotno zapadlost za BSI v bilanci stanja MFI in je povezana s šifrantom CL_MATURITY_ORIG.

2.7 Dimenzija št. 7: Vrsta podatka (DATA_TYPE; dolžina: en znak)

Dimenzija je opisana v šifrantu CL_DATA_TYPE in označuje vrsto podatka, ki se poroča: neporavnani zneski ob koncu obdobja (stanje) (‚1’), prerazvrstitve in drugi popravki (‚5’), spremembe deviznega tečaja (‚6’) (4) ter drugi popravki (‚7’) (druga prevrednotenja in odpisi/delni odpisi posojil). Da bi se omogočila izpeljava tokov iz stanj in ustreznih popravkov ter za izračun indeksa hipotetičnih stanj, ki se uporablja za izpeljavo letnih stopenj rasti, so opredeljene še druge kodne vrednosti. Te dodatne kodne vrednosti ECB uporablja pri objavljanju agregatov euroobmočja.

2.8 Dimenzija št. 8: Območje nasprotne stranke (COUNT_AREA; dolžina: dva znaka)

Dimenzija predstavlja rezidenčno območje nasprotne stranke BSI MFI. Za ta koncept se uporablja šifrant CL_AREA_EE, ki vsebuje standarden šifrant držav ISO in dodatne kodne vrednosti, ki se uporabljajo posebej za euroobmočje (npr. U6 – ‚domač’ – se uporablja, ko je območje nasprotne stranke ista država kot država MFI, ki je obveznik za poročanje). Za potrebe statistike BSI se uporablja le podmnožica kodnih vrednosti: vrednosti držav članic Evropske unije (EU) in nekatere dodatne oznake območij.

2.9 Dimenzija št. 9: Sektor nasprotne stranke bilance stanja (BS_COUNT_SECTOR; dolžina: štirje znaki)

Dimenzija predstavlja razčlenitev nasprotnih strank BSI glede na sektor in je povezana s šifrantom CL_BS_COUNT_SECT. Ta šifrant je vzet strogo iz zahteve po sektorski razčlenitvi za BSI, ki jo je najprej določila Uredba ECB/1998/16 z dne 1. decembra 1998 o konsolidirani bilanci stanja v sektorju monetarnih finančnih institucij in nato Uredba ECB/2001/13. Vrednosti so organizirane in kodirane glede na hierarhično strukturo sektorjev z namenom služenja uporabniku ter zagotovitve orodja za preprosto delo s podatki.

V tabelah 2 in 4 Priloge I k Uredbi ECB/2001/13 razdelitev na ‚banke/ne-banke’, ko se ta uporabi za nasprotne stranke, rezidenčne v nesodelujočih državah članicah, ustreza razčlenitvi na ‚MFI/ne-MFI’, kot jo določa omenjena uredba. V tabeli 3 se namesto tega uporablja razdelitev na ‚MFI/ne-MFI’ pri razvrščanju nasprotnih strank, rezidenčnih v nesodelujočih državah članicah EU.

2.10 Dimenzija št. 10: Valuta transakcije (CURRENCY_TRANS; dolžina: trije znaki)

Dimenzija označuje valuto, v kateri so denominirane BSI MFI in je povezana s šifrantom CL_CURRENCY. Za potrebe BSI MFI se uporablja podmnožica kodnih vrednosti.

2.11 Dimenzija št. 11: Valuta denominacije podatkov (BS_SUFFIX; dolžina: do treh znakov)

Dimenzija označuje, ali so poročani podatki izraženi v nacionalni ali skupni valuti (euro). Zavzame lahko dve vrednosti (‚N’, nacionalna in ‚E’, euro), ki sta predstavljeni v šifrantu CL_BS_SUFFIX. Ta dimenzija je ključna za ločevanje podatkov, ki predstavljajo isti ekonomski pojav in so poročani v različnih stopnjah ekonomske in monetarne unije (EMU). Na primer, za države EU, ki niso članice EMU, se podatki poročajo v nacionalni valuti. Od trenutka, ko vstopijo v EMU, so podatki o isti vrsti BSI izraženi in poročani v eurih.

3. Atributi

Poleg enajstih dimenzij, ki opredeljujejo ključ, je opredeljen tudi nabor atributov (5). Ti so dodani na različnih ravneh izmenjanih informacij. Tabela 2 podaja seznam kodiranih in nekodiranih atributov za družino ključev za statistiko BSI, skupaj z njihovo ravnijo določitve, formatom in šifranti, iz katerih črpajo vrednosti kodirani atributi.

Poleg tega je vsak atribut določen z določenimi tehničnimi lastnostmi, ki so predstavljeni v tabeli 3.

TABELA 2

Kodirani in nekodirani atributi, opredeljeni za družino ključev ECB_BSI1

Raven določitve Statistični koncept Format Šifrant Atributi na sorodstveni ravni (izmenjava z uporabo skupine FNS) Sorodstvena TITLE Naslov AN..70 Nekodiran Sorodstvena UNIT Enota AN..12 CL_UNIT Šifrant enot (BIS, ECB, Eurostat BoP) Sorodstvena UNIT_MULT Množitelj enote AN..2 CL_UNIT_MULT Šifrant množiteljev enot (BIS, ECB, Eurostat BoP) Sorodstvena DECIMALS Decimalna mesta AN1 CL_DECIMALS Šifrant decimalnih mest (BIS, ECB) Sorodstvena TITLE_COMPL Dopolnilo naslova AN..1050 Nekodiran Sorodstvena NAT_TITLE Naslov v nacionalnem jeziku AN..350 Nekodiran Sorodstvena COMPILATION Pripravljanje AN..1050 Nekodiran Atributi na ravni časovne vrste (izmenjava z uporabo skupine FNS) Časovna vrsta COLLECTION Kazalec zbiranja AN1 CL_COLLECTION Šifrant kazalcev zbiranja (BIS, ECB) Časovna vrsta AVAILABILITY Razpoložljivost AN1 CL_AVAILABILITY Šifrant razpoložljivosti v organizacijah (BIS, ECB) Časovna vrsta DOM_SER_IDS Oznake domačih naborov AN..70 Nekodiran Časovna vrsta UNIT_INDEX_BASE Baza enotnega indeksa AN..35 Nekodiran Časovna vrsta BREAKS Prekinitve v opazovanju AN..350 Nekodiran Atributi na ravni opazovanja (izmenjani skupaj s podatki glavnega dela ARR, razen OBS_COM, ki je izmenjan v okviru skupine FNS) Opazovanje OBS_STATUS Status opazovanja AN1 CL_OBS_STATUS Šifrant statusa opazovanja (ECB, BIS, Eurostat BoP) Opazovanje OBS_CONF Zaupnost opazovanja AN1 CL_OBS_CONF Šifrant zaupnosti opazovanja (Eurostat BoP, ECB) Opazovanje OBS_PRE_BREAK Vrednost opazovanja pred prekinitvijo AN..15 Nekodiran Opazovanje OBS_COM Komentar opazovanja AN..350 Nekodiran





TABELA 3

Skupne lastnosti atributov družine ključev ECB_BSI1: Poročanje NCB euroobmočja ECB

Status Prvo vrednost določi… (6) NBC ga lahko spremeni TITLE_COMPL M ECB Ne UNIT M ECB Ne UNIT_MULT M ECB Ne DECIMALS M ECB Ne TITLE C ECB Ne NAT_TITLE C NCB Da COMPILATION C NCB Da (**) COLLECTION M ECB Ne AVAILABILITY M ECB/NCB Da DOM_SER_IDS (7) C NCB Da UNIT_INDEX_BASE C ECB Ne BREAKS C NCB Da OBS_STATUS M NCB Da OBS_CONF C NCB Da OBS_PRE_BREAK C NCB Da OBS_COM C NCB Da M: Obvezen, C: Pogojen

Odstavki 3.1, 3.2 in 3.3 podajajo opis vsakega atributa, referenčni šifrant (označen z velikimi črkami kot CL_****) je podan tam, kjer se uporablja.

3.1 Atributi na sorodstveni ravni

Obvezni:

— TITLE_COMPL (nekodiran): Ta atribut določi, hrani in diseminira ECB (atribut je v angleščini in največje dolžine 1 050 znakov). Če NCB želi spremembo tega atributa, je to mogoče narediti po posvetovanju z ECB. Spremembo bo izvedla ECB.

— UNIT (šifrant: CL_UNIT): Ta atribut podaja enoto mere poročanih podatkov. Države članice euroobmočja poročajo podatke v eurih, ECB pa bo določila vrednost tega atributa na euro (UNIT = ‚EUR’). V primeru nesodelujočih držav članic je vrednost tega atributa enaka ustrezni nacionalni valuti.

— UNIT_MULT (šifrant: CL_UNIT_MULT): Ta atribut podaja informacijo o tem, ali je podatek izražen v milijonih (UNIT_MULT = ‚6’), milijardah (UNIT_MULT = ‚9’) itd. NCB poročajo podatke, ki se nanašajo na podatke BSI KI, v milijonih, zato bo ECB določila vrednost atributa 6 (UNIT_MULT = ‚6’).

— DECIMALS (šifrant: CL_DECIMALS): Ta atribut kaže število decimalnih mest za posamezno vrednost opazovanja. NCB poročajo podatke brez decimalnih mest, kot je to določeno v Uredbi ECB/2001/13 (torej DECIMALS = ‚0’). ECB bo določila ustrezne vrednosti tega atributa.

Pogojni:

— TITLE (nekodiran): Naslov serije podatkov dovoljuje največ 70 znakov. Zaradi omejenega prostora se namesto njega uporablja atribut dopolnilo naslova kot obvezen atribut. Atribut naslov bi se lahko v prihodnosti uporabljal za kratke naslove, hranila in diseminirala pa bi ga ECB.

— NAT_TITLE (nekodiran): NCB lahko uporabijo atribut naslov v nacionalnem jeziku za podajanje natančnega opisa in drugih dodatnih ali značilnih specifikacij v nacionalnem jeziku (tekst do 350 znakov). NCB ga lahko kadar koli določi in spremeni. Čeprav uporaba malih in velikih črk ne povzroča problemov, se NCB naproša, da se omejijo na nabor znakov Latin-1.

— COMPILATION (nekodiran): Ta atribut se uporablja za tekstovna pojasnila o uporabljenih metodah priprave podatkov, zlasti če te odstopajo od pravil in standardov ECB (tekst do 1 050 znakov).

3.2 Atributi na ravni časovne vrste

Obvezni:

— COLLECTION (šifrant: CL_COLLECTION): Ta atribut podaja pojasnilo o času, v katerem so bila opazovanja zbrana (npr. začetek, sredina ali konec obdobja), ali označuje, ali so podatki povprečne vrednosti za obdobje ali opazovanja ob koncu obdobja. ECB določi za podatke BSI vrednost atributa zbiranje ‚E’konec obdobja (COLLECTION = ‚E’) za podatke o stanjih in ‚S’sešteto prek obdobja (COLLECTION = ‚S’) za podatke o popravkih in tokovih.

— AVAILABILITY (šifrant: CL_AVAILABILITY): Ta atribut označuje institucije, katerim so lahko ti podatki na razpolago. Če je za posamezno opazovanje potrebno posebno ravnanje, se lahko uporabi atribut zaupnost opazovanja (glej v nadaljevanju).

Pogojni:

— DOM_SER_IDS (nekodiran): Ta atribut omogoča, pri identifikaciji ustreznih vrst, sklicevanje na kodo, uporabljeno v nacionalnih bazah podatkov (mogoče je specificirati tudi obrazce z uporabo nacionalnih referenčnih kod). NCB, ki je obveznik za poročanje, lahko pošlje ali spremeni ta atribut kadar koli (tekst do 70 znakov).

— UNIT_INDEX_BASE (nekodiran): Ta atribut označuje referenčno bazo in bazno vrednost za indekse. Vrednost se uporablja samo za indekse hipotetičnih stanj, ki jih izpelje ECB in diseminira Evropskemu sistemu centralnih bank. Za te potrebe je ECB prvotno določila vrednost atributa ‚Indeks dec98 = 100’ in ga pozneje ob objavi podatkov za oktober 2002 spremenila v ‚Indeks dec01 = 100’.

— BREAKS (nekodiran): Ta atribut podaja opis prekinitev in večjih sprememb v časovnem obdobju glede zbiranja podatkov, zajetja poročanja in pripravljanja podatkov. V primeru prekinitev je zaželeno, da se poda ocena o tem, koliko se lahko novi in stari podatki štejejo za medsebojno primerljive (tekst do 350 znakov).

3.3 Atributi na ravni opazovanja (8)

Obvezni:

— OBS_STATUS (šifrant: CL_OBS_STATUS): NCB poročajo o statusu opazovanja skupaj z vsakim izmenjanim opazovanjem. Atribut je obvezen in mora biti poslan skupaj z vsakim posredovanjem podatkov za vsako posamezno opazovanje. Če NCB spremenijo vrednost tega atributa, se sporočita tako vrednost opazovanja (četudi nespremenjena) kot nova oznaka statusa opazovanja. Seznam v nadaljevanju podaja pričakovane vrednosti atributa (skladno z dogovorjeno hierarhijo) za potrebe statistike BSI: ‚A’ = normalna vrednost (privzeta vrednost za nemanjkajoča opazovanja); ‚M’ = manjkajoča vrednost, podatki ne obstajajo (za podatke, ki se ne uporabljajo) (9), ‚L’ = manjkajoča vrednost, podatki obstajajo, vendar se ne zbirajo (10), ‚E’ = ocenjena vrednost (11), ‚P’ = začasna vrednost (ta atribut se lahko uporablja pri vsakem prenosu podatkov, ki se nanašajo na zadnje razpoložljivo opazovanje, če se le-to šteje za začasno).

V običajnih okoliščinah se številčne vrednosti poročajo z označenim statusom opazovanja ‚A’ (normalna vrednost). V nasprotnem primeru se opazovanju pripiše vrednost statusa, drugačna od ‚A’, skladno z zgornjo tabelo (12).

Če opazovanje določata dve lastnosti, se poroča pomembnejšo od obeh.

Če je ima primer neko opazovanje ocena in začasna vrednost, je v skladu z zgoraj navedeno hierarhijo dana prednost lastnosti ocenjena vrednost, torej se uporabi oznako ‚E’.

Pogojni:

— OBS_CONF (šifrant: CL_OBS_CONF): Če želi NCB ločevati med različnimi statusi zaupnosti za eno ali več opazovanj, lahko uporabi atribut zaupnosti podatka. Vrednost tega atributa (če obstaja) lahko spremeni pošiljatelj informacije s posredovanjem podatkov. Če ta atribut ni določen, se domneva, da ni omejitev glede zaupnosti (OBS_CONF = ‚F’, prosto).

— OBS_PRE_BREAK (nekodiran): Ta atribut vsebuje vrednost opazovanja pred prekinitvijo, ki je, tako kot opazovanje, številsko polje. V splošnem je podan takrat, ko pride do prekinitve podatkov. Za namen družine ključev BSI ta atribut ni potreben, ker je informacija o tem na voljo že v podatkih o prerazvrstitvah. Seznamu atributov je dodan le zato, ker je del skupnega nabora atributov za vse družine ključev.

— OBS_COM (nekodiran): Atribut komentar opazovanja se lahko uporabi za podajanje tekstovnih komentarjev na ravni opazovanja (npr. opis ocen ali predpostavk, uporabljenih pri posameznem opazovanju zaradi pomanjkanja podatkov, razlaga vzroka za možno nenormalno opazovanje ali podrobnosti o spremembi v poročani časovni vrsti). NCB, ki je obveznik za poročanje, lahko kadar koli pošlje ali spremeni ta atribut (tekst do 350 znakov).

4. Manjkajoče vrednosti in začasne vrednosti

Manjkajoče vrednosti (‚-’) se poročajo, ko ni mogoče poročati številske vrednosti (npr. zaradi praznikov, neobstoječih podatkov ali ker se podatki ne zbirajo). Poleg tega je mogoče razlikovati med primeri manjkajočih vrednosti, ko se statistični podatki o pojavu ne zbirajo, in tistimi, ko pojav dejansko ne obstaja.

— Ko se zaradi lokalnih statističnih pogojev podatki za časovno vrsto ne zbirajo bodisi na določene datume bodisi ne za celotno dolžino časovne vrste (osnovni ekonomski pojav sicer obstaja, a se ga statistično ne spremlja), se poroča manjkajočo vrednost (‚-’) s statusom opazovanja ‚L’ v vsakem obdobju.

— Ko se zaradi lokalnih tržnih pogojev ali zaradi pravnega/ekonomskega okvira časovna vrsta (ali njen del) ne uporablja (osnovni pojav ne obstaja), se poroča manjkajočo vrednost (‚-’) s statusom opazovanja ‚M’.

Manjkajočih vrednosti se v nobenem primeru ne sme poročati kot ‚nič’, kajti nič je običajna številska vrednost, ki opisuje natančno transakcijo z ničelno vrednostjo.

Če NCB ne uspejo odkriti natančnega vzroka za manjkajočo vrednost ali ne morejo uporabiti vseh vrednosti iz šifranta CL_OBS_STATUS (če se torej ne morejo odločiti med uporabo ‚L’ ali ‚M’ za vrednost tega atributa), se uporabi vrednost ‚M’ (13).

Začasne vrednosti se lahko poročajo pri vsakem prenosu podatkov, vendar le v zvezi z zadnjim opazovanjem, ki je na voljo (status opazovanja = ‚P’). Ta opazovanja lahko pozneje zavzamejo dokončne vrednosti (status opazovanja = ‚A’). Ko pride do tega, nove, spremenjene vrednosti nadomestijo obstoječa začasna opazovanja, v bazi podatkov ECB pa se ne shrani zabeležke o spremembi.

5. Statistične zahteve

V skladu z Uredbo ECB/2001/13 NCB poročajo ECB, za potrebe redne izdelave konsolidirane bilance stanja sektorja MFI, mesečne statistične informacije o bilanci stanja ločeno za sektor DMFI in za sektor NCB. Te zahteve pokrivajo podatke o stanjih ob koncu meseca in mesečne podatke o popravkih tokov. Nadaljnje podrobnosti o določenih postavkah bilanc stanja DMFI in NCB se poročajo četrtletno kot podatki o stanjih.

Nadalje ta smernica določa nekatere dodatne zahteve za podatke za potrebe redne izdelave denarnih agregatov euroobmočja.

ECB vzdržuje in razdeljuje NCB tabele, ki vsebujejo seznam časovnih vrst BSI, ki se izmenjujejo skladno z zahtevami, določenimi v Uredbi ECB/2001/13, in v skladu s to smernico. NCB poročajo ECB naslednje nize podatkov.

5.1 Podatki o stanjih

(a) Tabela 1 – Mesečni podatki DMFI in NCB/ECB Kot je opisano v Uredbi ECB/2001/13, tabela 1 v delu 2, Priloga I, se ECB poroča niz mesečnih časovnih vrst o bilancah stanja sektorja MFI, ločeno za podatke o bilancah stanja NCB/ECB in DMFI.

(b) Tabele 2, 3 in 4 – Četrtletni podatki DMFI in NCB/ECB Tabele 2, 3 in 4 Uredbe ECB/2001/13 predstavljajo nize časovnih vrst, ki morajo biti redno četrtletno poročani ECB in ki se nanašajo na podrobnejše razčlenitve nekaterih postavk mesečne bilance stanja sektorjev DMFI in NCB/ECB. Tabela 2 se posebej nanaša na razčlenitev po sektorjih za vloge, posojila, vrednostne papirje razen delnic ter delnice in drug lastniški kapital, o katerih se ne poroča v okviru tabele 1. Tabela 3 vsebuje razčlenitev po državah članicah EU za celotne vloge, posojila, vrednostne papirje razen delnic, delnice/enote skladov denarnega trga ter delnice in drug lastniški kapital. Končno, tabela 4 se nanaša na razčlenitev po valutah za celotne vloge, izdane dolžniške vrednostne papirje, posojila ter vrednostne papirje razen delnic, in sicer po valutah drugih držav članic EU in valutah nekaterih držav zunaj EU.

(c) (Bližnji substituti za) depozitne obveznosti in imetja centralne države v gotovini in vrednostnih papirjih – mesečni podatki Za potrebe izpeljave denarnih agregatov euroobmočja NCB mesečno poročajo ECB tudi dodatne statistične informacije o denarnih obveznostih in imetjih centralne države v gotovini in vrednostnih papirjih, kot je to navedeno v Prilogi VII. Kjer ta pojav ne obstaja ali je nepomemben, poročanje ni potrebno po načelu de minimis. V tem primeru bi morale NCB vnaprej obvestiti ECB in ji poslati, pred prvim posredovanjem podatkov, seznam podatkov, o katerih se bo redno poročalo.

(d) Pojasnjevalne postavke – DMFI in NCB/ECB V Prilogi IX je niz mesečnih časovnih vrst za sektorje DMFI in NCB/ECB opredeljen kot potreben za spremljanje razvoja v nekaterih dodatnih razčlenitvah glavnih podatkov BSI MFI. Ti podatki se poročajo ECB kot pojasnjevalne postavke in so razvrščeni v dve skupini glede na stopnjo njihove pomembnosti: pojasnjevalne postavke ‚visoke prioritete’ ter pojasnjevalne postavke ‚nizke prioritete’. Kjer pojav ne obstaja ali podatki o njem niso na voljo, poročanje ni potrebno. V tem primeru bi morale NCB vnaprej obvestiti ECB in ji poslati, pred prvim posredovanjem podatkov, seznam podatkov, o katerih se bo redno poročalo.

(e) Pojasnjevalne postavke za izpeljavo informacij za tehtanje obrestnih mer MFI – mesečni podatki DMFI Za potrebe redne izdelave statistike obrestnih mer MFI (v nadaljevanju: ‚OMM’) (14) so za agregiranje nacionalnih OMM v OMM euroobmočja potrebne informacije za tehtanje. V ta namen so v Prilogi IX navedene ustrezne pojasnjevalne postavke za tiste NCB, ki lahko zagotovijo potrebne razčlenitve. Od začetka v referenčnem obdobju januar 2003 se bodo ti podatki (o stanjih) poročali v enakih rokih kot ustrezni agregatni podatki, ki so vključeni v tabelo 1 Uredbe ECB/2001/13.

5.2 Podatki o popravkih

Kot je navedeno v Uredbi ECB/2001/13, so za izpeljavo statistike tokov potrebne dodatne statistične informacije, še zlasti NCB mesečno poročajo ECB podatke o odpisih/delnih odpisih posojil in prevrednotenjih cen vrednostnih papirjev. Poleg tega ta smernica določa dodatne zahtevane podatke za mesečne in četrtletne prerazvrstitvene popravke ter prevrednotovalne popravke, ki naj jih NCB poročajo ECB.

(a) Mesečni podatki DMFI in NCB/ECB Kot je opisano v Uredbi ECB/2001/13, tabela 1A v delu 2 Priloge 1, se ECB poroča niz podatkov o mesečnih prevrednotovalnih popravkih za bilanco stanja sektorja MFI, ločeno za podatke bilance stanja NCB/ECB in za DMFI. Še zlasti se ECB mesečno poročajo tudi podatki, ki so v tabeli 1A označeni z oznako ‚minimum’, za potrebe nadzora in poleg rednega poročanja ustreznih podatkov o razčlenitvah. Poleg tega se poroča tudi niz mesečnih podatkov o prerazvrstitvah za vse časovne vrste v tabeli 1 Uredbe ECB/2001/13, v skladu s Prilogo X. Na podlagi podatkov o stanjih, ki jih poročajo NCB, ECB izračuna ‚tečajni popravek’ in podatke o tokovih za finančne transakcije za BSI MFI (15).

(b) Četrtletni podatki DMFI in NCB/ECB Na podlagi zahtev, ki jih podaja ta smernica, in glede na spremembe, ki jih je v zahtevane četrtletne podatke vpeljala Uredba ECB/2001/13, je določen niz četrtletnih podatkov o popravkih. Torej so podatki o popravkih zahtevani za četrtletne podatke, vključene v tabelo 2 omenjene uredbe, kot je opisano v Prilogi X.

(c) Vloge, obveznosti ter imetja centralne države v denarju in vrednostnih papirjih – mesečni podatki Za potrebe priprave statistike tokov se zagotavljajo tudi podatki o popravkih za denarne obveznosti ter imetja denarja in vrednostnih papirjev centralne države, v skladu z zahtevami statistike bilanc stanja MFI, kot je določeno v Prilogi X. Čeprav je verjetnost za spremembe, ki ne predstavljajo transakcij, majhna, se podatki o popravkih poročajo vedno, ko se ustrezni podatki o stanjih uporabljajo in so vključeni v redno posredovanje podatkov ECB.

(d) Pojasnjevalne postavke – mesečni in četrtletni podatki DMFI in NCB/ECB NCB/ECB poročajo ECB niz mesečnih in četrtletnih podatkov o popravkih pojasnjevalnih postavk za tiste podatke o stanjih za DMFI in NCB/ECB, ki so opredeljeni kot pojasnjevalne postavke ‚visoke prioritete’. Te so podrobno opisane v Prilogi X. Podatki o popravkih se poročajo vedno, ko se ustrezni podatki o stanjih uporabljajo oz. ko so na voljo in ko so vključeni v redno posredovanje podatkov ECB.

6. Poročanje podatkov

Vsa statistična poročila vsebujejo obseg podatkov, ki je določen v ustreznih tabelah, vključenih v Uredbo ECB/2001/13 ali to smernice, ne glede na to, ali osnovni pojavi dejansko obstajajo, pri čemer so edina izjema pojasnjevalne postavke. To pomeni, da se poroča (v vseh posredovanjih podatkov) tudi časovno vrsto, ki se ne uporablja, vrednosti pa kažejo manjkajoče podatke (‚-’), kot je opisano v razdelku 4. Na primer, postavko ‚denar v obtoku’ za poročanje ‚DMFI’ je treba po potrebi podati s številskimi vrednostmi ali ‚-’. Edina izjema od tega je v primeru, da celoten sektor ne obstaja, zato za ta sektor ni treba zagotavljati podatkov (t. j. podatkov za centralno državo).

6.1 Roki poročanja

NCB poročajo ECB mesečne podatke o stanjih ter popravkih za bilance stanja, ločeno za sektor DMFI in za sektor NCB/ECB, do zaključka poslovanja na petnajsti delovni dan po koncu meseca, na katerega se nanašajo podatki. NCB posredujejo četrtletno statistiko ECB do zaključka poslovanja na osemindvajseti delovni dan po koncu meseca, na katerega se podatki nanašajo.

6.2 Specifični problemi, povezanimi s poročanjem podatkov

Iz četrtletnega poročanja v mesečno poročanje

Ena od sprememb, ki jih je uvedla Uredba ECB/2001/13, zadeva mesečno poročanje za nekatere nize BSI, ki se jih je prej v skladu z Uredbo ECB/1998/16 poročalo četrtletno. Za podatke, pri katerih se je spremenila pogostost poročanja, podaja dodatna navodila tabela 4.

Za poročanje zgodovinskih podatkov in sprememb za obdobja pred januarjem 2003 velja, da morajo biti vedno poslani kot mesečne časovne vrste podatkov. Spremembe četrtletnih podatkov se pošiljajo kot mesečni podatki s sklicevanjem na zadnji mesec četrtletja, na katero se nanašajo, in ob uporabi ključev za mesečne podatke. Za poročanje zgodovinskih podatkov pred januarjem 2003 velja, da se le-ti se poročajo prostovoljno, ko so na voljo, in primerno označeni z uporabo atributov statusa opazovanja in komentar opazovanja (16). Zgodovinski podatki, ki so rezultat ocen, se lahko pošljejo kot ocene in se pri tem primerno označijo. V tem primeru mora biti ob prvem posredovanju podatkov podan tudi opis metod ocenjevanja.

TABELA 4

Postavke bilance stanja – spremembe v pogostosti: izvedba za podatke o stanjih

Novi mesečni podatki Pogostost Veljavnost Poročanje (*) Do Od Predhodno poročani četrtletno Q Podatki za december 2002 Spremembe: poročajo se z uporabo ključev za mesečne podatke s sklicevanjem na zadnji mesec četrtletja, na katero se nanašajo M Podatki od januarja 2003 Zgodovinski podatki: poročanje mesečnih podatkov odvisno od njihove razpoložljivosti

6.3 Pravila preverjanja

V skladu z minimalnimi standardi glede zahtev za statistično poročanje ECB, kot so le-ti podani v Prilogi IV k Uredbi ECB/2001/13, sta določeni dve splošni področji preverjanja.

Prvo se nanaša na linearne odnose, ki morajo biti matematično pravilno izračunani, kar se mora ohranjati pri vsakem posredovanju podatkov. Torej morajo biti izpolnjene vse linearne omejitve med BSI (bilanca stanja mora biti uravnotežena, delne vsote se morajo sešteti v skupno vsoto in ne smejo preseči vrednosti celotnega niza podatkov). Ko podatki ne izpolnijo enega ali več z enačbami določenih pogojev, se od NCB zahteva, da pregledajo in popravijo svoje podatke. ECB vzdržuje in posreduje NCB tabele z enačbami, ki se uporabljajo za preverjanje linearnih odnosov.

Drugo je osredotočeno na kvalitativno preverjanje, rezultat katerih lahko zahteva od NCB dodatno raziskovanje. Še posebej lahko za vsako BSI absolutne in odstotne (17) spremembe med zaporednimi vrednostmi v času odkrijejo osamelce ali prekinitve v časovnih vrstah, saj jih ECB redno spremlja. Prav tako se redno spremlja poročanje ničelnih, negativnih in manjkajočih vrednosti. Od NCB se lahko zahtevajo pisna pojasnila o rezultatih kvalitativnega preverjanja.

ECB uporablja obe vrsti preverjanja kot del rednih postopkov sprejemanja podatkov.

7. Politika popravkov

NCB bodo morda morale popraviti podatke, ki se nanašajo na predhodni referenčni mesec (redni popravki). Poleg tega lahko pride tudi do popravkov zaradi, na primer, napak, prerazvrstitev, izboljšanih postopkov poročanja itd., pri čemer se ti popravki nanašajo na podatke pred predhodnim referenčnim mesecem (izredni popravki) (18).

Money and Banking Statistics Compilation Guide (19) določa načela, ki jih mora politika popravkov upoštevati. Še posebej:

(a) NCB naj sistematično ne popravljajo podatkov za obdobje pred predhodnim referenčnim mesecem. Če do takih popravkov vendarle pride, so ti opredeljeni kot izredni popravki in zanje ECB zahteva pojasnilo;

(b) v splošnem morajo biti vsi znatni popravki, ki niso posledica izračuna ocene celotne vrednosti ali manjših rutinskih popravkov, pojasnjeni ECB s posebnim pojasnilom;

(c) pri posredovanju popravljenih podatkov morajo NCB upoštevati veljavne roke za redno poročanje, da ne pride do nasprotovanja z rednim obdobjem izdelave. Izredni popravki naj se posredujejo zunaj rednega cikla izdelave;

(d) v splošnem se izredni popravki upoštevajo le, če je zanje podano zadovoljivo pojasnilo.

Poleg zgoraj navedenega, v luči zagotavljanja ravnovesja med kvaliteto denarne statistike in njeno stabilnostjo ter da se poveča skladnost med mesečnimi in četrtletnimi podatki, se priporoča, da se izredni popravki za mesečne podatke posredujejo v času posredovanja četrtletnih podatkov.

Opozoriti je treba, da se, ko so izredni in redni popravki in posodobitve poslani skupaj v isti datoteki, vsi podatki procesirajo istočasno. Nasprotno pa, če se izredni popravki poročajo ločeno med obdobjem izdelave in po tem, ko so bili posodobitve in redni popravki že posredovani, se lahko ECB odloči, da odloži procesiranje in shranjevanje teh podatkov na čas po koncu obdobja izdelave. Čeprav je ECB tehnično sposobna procesirati datoteke (ki vsebujejo izredne/redne popravke in/ali posodobitve), takoj ko prispejo na njen portal, lahko namreč izredni popravki, ki prispejo med obdobjem izdelave, ovirajo procesiranje rednih podatkov in tako povzročijo zamudo v celotnem postopku izdelave denarnih agregatov euroobmočja. Če pa bi lahko izredni popravki izboljšali pomembnost podatkov na ravni euroobmočja ali popravili velike napake, se lahko te popravke sprejme tudi med obdobjem izdelave.

8. Informacije, vrnjene NCB

ECB vzdržuje in posreduje NCB tabele, ki opisujejo statistične vrste, ki bodo vrnjene NCB.“